Diari Oficial de la Generalitat Valenciana


Sumari del DOGV 7565, del 07-07-2015 (2015/6033)

Notificació de la sentència dictada en el procediment de divorci contenciós número 1399/2014.
---------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6033


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1399/2014.  
 [2015/6033]  
De: María Dolores Soriano Navarro, DNI/CIF/NIE [...].  
Procuradora: M.ª Concepción Espinosa Bernal.  
Contra: Koudier Saidi Amar DNI/CIF/NIE [...].  
Procurador/a: -  
María Llanos Cejudo Podio, secretària judicial del Jutjat de Primera Instància número 1 d'Orihuela, faig saber que en este jutjat es tramita procediment divorci contenciós número 1399/2014, seguit a instàncies de María Dolores Soriano Navarro davant de Koudier Saidi Amar, en el qual el Sr. Jesús Sánchez Ruiz, magistrat jutge d'este jutjat, s'ha dictat sentència, en data 26 de maig de 2015, i les actuacions que completen esta, de data 3 de juny de 2015, que té la part dispositiva que, literalment, és com seguix:  
  
«Dispositiva  
Que estima en part la demanda interposada per la representació processal de María Dolores Soriano Navarro davant de Kouider Saidi Amar, he de declarar i declare la dissolució per divorci del matrimoni format per María Dolores Soriano Navarro i Kouider Saidi Amar, amb els efectes inherents a esta declaració, i acorde les mesures personals i patrimonials en relació amb els cònjuges i els fills comuns que es detallen a continuació:  
S'atribuïx la guarda i custòdia dels fills menors d'edat a la mare, María Dolores Soriano Navarro, i manté la titularitat i l'exercici conjunt de la pàtria potestat. El fill major d'edat continuarà residint igualment amb sa mare.  
Se suspenen les visites entre pare i fills per l'absència de contacte, amb prohibició expressa del pare de traure els seus fills del territori nacional sense consentiment exprés de sa mare.  
S'atribuïx provisionalment l'ús i gaudi del domicili conjugal siti al carrer de Luis Galiana, de Callosa de Segura, a la mare, María Dolores Soriano Navarro, i als seus tres fills comuns.  
S'establix una pensió d'aliments en favor dels fills comuns i a càrrec de Kouider Saidi Amar per import de cent huitanta euros mensuals (180 €) per cada un dels fills, total cinc-cents quaranta euros (540 €), quantitat que serà actualitzada anualment conforme a l'índex de preus al consum o índex que el substituïsca i que haurà d'abonar el progenitor no custodi durant els cinc primers de cada mes en el compte que designe la mare.  
Finalment, s'abonaran els gastos extraordinaris en què puguen incórrer els menors per meitat. Per a evitar conflictes respecte d'això, en cas de discrepància sobre la consideració com a extraordinaris d'estos gastos, en tant que ens trobem davant d'una matèria d'orde públic, el criteri és el següent:  
a) Els que tinguen origen mèdic, sanitari o farmacèutic i els que tenen caràcter acadèmic, com ara matrícula, llibres de text i material escolar, seran satisfets per mitat.  
b) Els que tinguen origen lúdic o extraescolar i no compten per a la seua realització amb l'acord d'ambdós progenitors o amb l'autorització judicial supletòria, per aquell que determine la seua realització, si el gasto arriba a produir-se.  
Els gastos reclamats hauran de ser justificats oportunament quant al seu import, i, si és el cas, a la seua meritació.  
No és procedent fer expressa imposició de les costes processals.  
Notifiqueu la present resolució a les parts i feu-los saber que contra esta es pot interposar recurs d'apel'lació en el termini de 20 dies comptat des del següent al de la notificació, article 458 de la Llei d'Enjudiciament Civil.  
Compliu el que disposa l'article 755 de la Llei d'Enjudiciament Civil en el Registre Civil de Callosa de Segura.  
Així, esta és la meua sentència, de la qual es portarà testimoni a les actuacions corresponents, que jutge definitivament en primera instància, i que pronuncia, mana i firma, Jesús Sánchez Ruiz, magistrat jutge del Jutjat de Primera Instància número 1 d'Orihuela i partit judicial.»  
«Acorde completar la sentència, de data 26 de maig de l'any 2015, dictada en el present procediment, en els termes següents:  
?L'obligació d'abonar la pensió d'aliments pel demandat ho és des de la data d'interposició d'esta demanda, és a dir, la mensualitat de setembre de l'any 2014, article 148, paràgraf primer, del Codi Civil?.»  
  
  
I atés que el demandat, Koudier Saidi Amar, es troba en parador desconegut, expedisc este edicte a fi que li valga de notificació de forma deguda.  
  
Orihuela, 26 de maig de 2015.- La secretària judicial: María Llanos Cejudo Podio.